**Ennetus- ja ettevaatusmeetmete plaan (ristsaastumise ja loomahaiguste vältimiseks mahetootmises)**

***NB! Tegemist on võimalike riskide ja meetmete nimekirjaga, mille alusel saate koostada oma plaani!***

***Palume plaani korrigeerida, sh kustutada ebavajalik ja teha täiendused, lähtudes oma tootmistingimustest.***

|  |  |  |  |
| --- | --- | --- | --- |
| Ettevõtte nimi: | | | |
| Vastutav isik: | | | |
| Tegevusvaldkond: **LOOMAKASVATUS, TAIMEKASVATUS LOOMADE KARJATAMISEKS JA ROHUSÖÖDA VARUMISEKS** | | | |
| **Tootmis-, ettevalmistus- ja turustusetapid (s.h kriitilised etapid märgitud tärniga\*)** | **Riskid** | **Võimalikud ennetus- ja/või ettevaatusmeetmed riskide maandamiseks** | |
| **1. Loomade toomine ettevõttesse\* (loomahaiguste vältimine)** | | | |
|  | \*Nakkushaiguste sissetoomise oht ja võimalik teiste loomade nakatamine. | Eelistan valida karja täienduse emasloomade osas oma karjast.  Eelistan karjatäienduse ja suguloomade ostmist mahekarjadest. Kui ei leia sobivaid loomi mahetootmisest, küsin PTAlt nõusoleku tavaloomade toomiseks.  Suguloomade toomisel arvestan, et põhikarjas ei oleks samast vereliinist loomi ja ei toimuks veresugulust.  Arvestan uute loomade ostmise ja tõu valikul oma loomapidamise võimaluste, pidamistingimuste, sh rohumaade kvaliteediga, sellega tagan loomade heaolu ja tervise. Võimalusel toon uued loomad sarnaste pidamistingimustega karjadest.  Võimalusel vaatan selle karja üle, kust suguloomi ostan, jälgin loomade tervislikku seisundit karjas (lonked, toitumus, kõhulahtisus, üldine karja pilt jms). Küsin ja kogun informatsiooni tehtud uuringute ja selle kohta, millistest haigustest on kari uuritult vaba ning milliseid haigusi on karjas diagnoositud. Küsin, kas ja millal ning mis ravimiga on tehtud parasiiditõrjet.  Kontrollin võimalusel üle ostulooma (hindan jalgade tervist, looma välimikku, toitumust jms). Ei too oma karja silmnähtavalt haigeid loomi, lootuses neid terveks ravida.  Hoian ostetud loomi profülaktilise karantiini raames teistest loomadest eraldi.  … | |
|  | … | … | |
| **2. Sööda tootmine, karjatamine, loomade söötmine (ristsaastumise ja loomahaiguste leviku vältimine)** | | | |
|  | Ravimijäägid, mittelubatud ained tavatootja põllult ja tavasöödast. Loomade haigestumine halbade pidamistingimuste tõttu. | Puhastan või lasen teenusepakkujal puhastada renditehnika enne kasutamist, eriti juhul, kui tehnika pärineb tavatootmise farmidest.  Teavitan naaberkinnistute tootjaid sellest, et olen mahetootja, palun seda arvestada taimekaitsevahendite kasutamisel.  Tavapõldudega piirnevate põldude ja rohumaade puhul hindan sööda saastumise võimalust taimekaitsevahenditega jm mahetootmises mittelubatud ainetega.  Saastumise ohu korral tegutsen vastavalt olukorrale, et vältida potentsiaalselt saastunud toodangu jõudmist mahetoodangu hulka.  Jälgin, et kasutan mahetootmises lubatud väetisi ja mullaomaduste parandajaid ning silotootmise lisaaineid.  Ettevõttes ei ole tavaloomi, kelle söödaga võiks minu loomad kokku puutuda.  VÕI  Jälgin, et ettevõtte tavaloomade sööt oleks ladustatud mahesöödast selgesti eristatavalt ega oleks kättesaadav maheloomadele.  Jälgin regulaarselt oma karja loomade tervist, haigete loomadega tegelen vastavalt konkreetsele olukorrale, vajadusel konsulteerin veterinaariga.  Teen parasiidiravi vastavalt roojaproovide, tapamaja info vm tõendatud vajaduse alusel. Arvestan ravimite kahekordse keeluajaga.  Jälgin söödahügieeni nõudeid, hoian jootmiskohad puhtad, võimalusel vahetan karjamaal jootmiskoha asukohta, et vältida haigustekitajatele soodsa keskkonna kujunemist jootmiskohtade ümbruses.  Võõraid inimesi (külalised, turistid, ostjad, ametnikud jt) luban oma lauta ja loomade juurde ainult veterinaarhügieeni reegleid jälgides.  … | |
|  | … | … | |
| **3. Ladustamine** | | |
|  | Ladustamisteenuse kasutamisel teises ettevõttes või kui samas ettevõttes on ka tavaloomi, võib kaasneda võimalus saagi segunemiseks. | Ei kasuta ladustamisteenust.  Ladustan oma hoonetes ainult oma mahetoodangut.  VÕI  Kui ladustan ettevõttes ka tavatoodangut või kasutan ladustamisteenust, siis tagan tava- ja mahetoodangu eristatavuse (nt eri hoonetes v selgelt eristatud hoone osades selgelt märgistatuna).  … |
|  | … | … | |
| **4. Loomade vedu** | | | |
|  | Haiguste levik, müügiloomade mahestaatuse säilimine. | Loomade veo puhul rendiautoga lepin eelnevalt kokku, et auto on enne loomade laadimist pestud ja desinfitseeritud.  Võõrale autole ja haagisele laadin loomad laudast ja karjateedest eemal.  … | |
|  | … | … | |
| **5.** **Töötajate teadlikkus** | | | |
|  | Mahetootmise nõuete rikkumine. | Töötajad (k.a praktikandid) on teavitatud nende vastutusala mahetootmise nõuetest ja vastavatest riskidest.  Töötajatele on antud selged tööülesanded. Tekkinud probleemidele otsitakse võimalikult kiired lahendused. Vajadusel küsitakse nõu väljastpoolt ettevõtet.  … | |
|  | … | … | |
|  | | | |
| Märkused: | | | |

Viimane muutmise kuupäev: (uuendatakse vastavalt vajadusele, selle all ei peeta silmas iga-aastast muutmist)

Plaani koostaja nimi ja allkiri: